AIŠKINAMASIS RAŠTAS

DĖL LEIDIMO VYKDYTI VIEŠĄJĮ PIRKIMĄ „ASMENINĖS PAGALBOS PASLAUGOS“ IR ADMINISTRACIJOS DIREKTORIUI PASIRAŠYTI SUTARTĮ

2026-10-20
Panevėžys

     1. Sprendimo projekto tikslai ir uždaviniai: Tikslas – užtikrinti asmeninės pagalbos paslaugų teikimo tęstinumą Panevėžio miesto gyventojams ir įgyvendinti Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Savivaldybės tarybos 2023 m. gruodžio 28 d. sprendimu Nr. 1-394, 6.10 papunkčio ir 20 punkto nuostatas.
Uždavinys – gauti Savivaldybės tarybos leidimą vykdyti viešąjį pirkimą, pagal kurį būtų prisiimami  2027 m. finansiniai įsipareigojimai ir nustatyti sutarties pasirašymo įgaliojimą.  
    2. Siūlomos teisinio reguliavimo nuostatos, laukiami rezultatai: Vadovaujantis Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“ ir Savivaldybės mero 2024 m. balandžio 15 d. potvarkiu Nr. M-228 patvirtintu Asmeninės pagalbos poreikio nustatymo, organizavimo, mokėjimo už asmeninę pagalbą ir lėšų asmeninei pagalbai teikti, administruoti apskaitymo, naudojimo ir ataskaitų teikimo tvarkos aprašu su vėlesniais pakeitimais, Socialinių reikalų skyrius organizuoja Asmeninės pagalbos teikimą Panevėžio miesto gyventojams.          
         Siekiant užtikrinti teikiamų paslaugų nepertraukiamumą, būtina viešųjų pirkimų būdu parinkti paslaugų teikėją. 2026 m. viešųjų pirkimų būdu atrinktas paslaugos teikėjas su kuriuo 2026 m. sausio 30 d. pasirašyta Asmeninės pagalbos teikimo sutartis Nr. 22-241, baigia galioti 2026-12-31. Savivaldybės tarybai pritarus sprendimo projektui, bus pradėtas naujas viešasis pirkimas dėl Asmeninės pagalbos teikimo Panevėžio miesto gyventojams 2027 m.
3.  Lėšų poreikis ir šaltiniai: 2027 m. paslaugų teikimą finansuoti Savivaldybės biudžeto lėšomis iki valstybės biudžeto tikslinių lėšų gavimo. Gavus tikslines valstybės biudžeto lėšas, jomis teisės aktų nustatyta tvarka finansuoti 2027 m. sutartyje numatytas išlaidas, o valstybės biudžeto lėšomis nepadengtą poreikį – Savivaldybės biudžeto lėšomis. 2026 m. asmeninei pagalbai teikti iš valstybės biudžeto lėšų skirta 428 920 Eur. Preliminarus 2027 m. lėšų poreikis – apie 500 000 Eur. Paslaugos finansuojamos valstybės biudžeto, Savivaldybės biudžeto ir (ar) asmens lėšomis teisės aktų nustatyta tvarka.
        4. Sprendimui priimti reikalingi pagrindimai, skaičiavimai ar paaiškinimai: Vadovaujantis Panevėžio miesto savivaldybės vardu sudaromų sutarčių pasirašymo tvarkos aprašo, patvirtinto Panevėžio miesto savivaldybės tarybos 2023 m. gruodžio 28 d. sprendimu Nr. 1-394 „Dėl Panevėžio miesto savivaldybės vardu sudaromų sutarčių pasirašymo tvarkos aprašo patvirtinimo, Savivaldybės tarybos 2014 m. gegužės 29 d. sprendimo Nr. 1-154 pripažinimo netekusiu galios ir įgaliojimo Savivaldybės merui“, 6.10 papunkčiu, norint sudaryti viešųjų pirkimų, kuriuose prisiimami būsimi finansiniai įsipareigojimai, reikalingas išankstinis Tarybos pritarimas.
       Pritarus sprendimo projektui, bus  inicijuojami viešieji pirkimai, kad Panevėžio miesto gyventojai gautų dėl  nepartraukiamą Asmeninės pagalbos teikimą.
       5.  Kieno iniciatyva parengtas projektas: Sprendimo projektas parengtas Panevėžio miesto savivaldybės administracijos Socialinių reikalų skyriaus iniciatyva.

